           ROMANIA                                                                                                         

      JUDETUL IASI                                                                                  

MUNICIPIUL PASCANI                                                                                   

CONSILIUL LOCAL                                       

                                                      HOTARARE nr.3
                                                         din   31.01.2013
privind Planul de acţiuni cu obiective şi lucrări de interes local stabilit pentru beneficiarii de ajutor social pentru anul 2013 

Consiliul Local al Municipiului Paşcani, judeţul Iaşi;

Având în vedere iniţiativa Primarului Municipiului Paşcani prin expunerea de motive la proiectul de hotărâre, înregistrată sub nr. 1267/18.01.2013;

Având în vedere referatul de specialitate nr. 1268/18.01.2013 al Serviciului Comunitar de Asistenţă Socială şi Autoritate Tutelară din subordinea Consiliului local împreună cu Serviciul Gospodărie Comunală din cadrul Primăriei municipiului Paşcani;

Având în vedere prevederile art.6, alin.(2), alin.(6), (7), (8), (9) din Legea nr.416/2001 privind venitul minim garantat, modificată prin Legea nr.276/24.12.2010;

Având în vedere prevederile H.G. nr.50/2011 pentru aprobarea Normelor metodologice de aplicare a prevederilor Legii nr. 416/2001 privind venitul minim garantat;

Având în vedere prevederile Legii asistenţei sociale nr.292/2011;

Având în vedere prevederile art.II pct. 7 din Ordonanţa de Urgenţă nr.124/2011 pentru modificarea şi completarea unor acte normative care reglementează acordarea de beneficii de asistenţă social, coroborate cu prevederile art.I, pct.8, pct.12, pct.13 şi pct.14 din H.G. nr.57/2012  pentru modificarea şi completarea Normelor metodologice de aplicare a prevederilor Legii nr.416/2001 privind venitul minim garantat, aprobate prin H.G. nr.50/2011, a Normelor metodologice de aplicare a prevederilor O.U.G. nr.111/2010 privind concediul şi indemnizaţia lunară pentru creşterea copiilor, aprobate prin H.G. nr.52/2011, şi a Normelor metodologice de aplicare a prevederilor Legii nr.277/2010 privind alocaţia pentru susţinerea familiei, aprobate prin H.G. nr.38/2011 ; 

· Avizul Comisiei juridice, ordine publică, drepturile omului şi libertăţi cetăţeneşti înregistrat sub nr.137 / 30.01.2013 ;

· Avizul Comisiei de prognoze economico-sociale, buget, finanţe, industrie, agricultură, silvicultură, prestări servicii, comerţ, IMM-uri, programe europene, atragere de fonduri structurale şi relaţii externe, înregistrat sub nr. 100 / 30.01.2013 ;

· Avizul Comisiei pentru învăţământ şi activităţi ştiinţifice, cultură, culte, tineret, sport şi turism, sănătate, muncă, protecţie socială şi combaterea sărăciei, înregistrat sub nr. 119 / 30.01.2013;            
În temeiul prevederilor art.36 alin.(2), lit.b, alin.4 lit.e, art.45 alin.(1) şi art.115, alin.(1) lit.b din Legea nr.215/2001 a administraţiei publice locale, republicată, cu modificările şi completările ulterioare;
HOTĂRĂŞTE:

Art.1 - Se aprobă Programul privind obiectivele şi lucrările comunitare pentru anul 2013, care vor fi realizate cu participarea beneficiarilor ajutorului social, conform Anexei nr.1 care face parte integrantă din prezenta hotărâre. 

 Art.2 - Se aprobă Planul de acţiuni sau de lucrări de interes local prognozat pentru fiecare lună a anului 2013, privind obiectivele şi lucrările comunitare ce vor fi realizate de către beneficiarii ajutorului social în anul 2013, conform Anexei nr.2 care face parte integrantă din prezenta hotărâre. 
Art.3 – Serviciul Gospodărie Comunală din cadrul Primăriei Municipiului Paşcani, are următoarele obligaţii:

a) să ţină evidenţa efectuării orelor de muncă, într-un registru, în funcţie de repartiţiile transmise de către Serviciul Comunitar de Asistenţă Socială şi Autoritate Tutelară;
b) să întocmească şi să respecte planul de acţiuni, obiectivele şi lucrările de interes local pentru un an calendaristic, în funcţie de: activităţile gospodăreşti edilitare ale comunităţii şi numărul orelor de muncă care trebuie să fie efectuate de beneficiarii ajutorului social;
c) să întocmească situaţia lunară privind persoanele apte de muncă din familiile beneficiare de ajutor social, precum şi activităţile realizate de aceştia, conform planului de acţiuni şi potrivit modelului din anexa nr.10 la H.G. nr.50/2011;
d) să prezinte Consiliului local semestrial şi la finele anului rapoarte însoţite de situaţii de lucrări cu privire la activităţile desfăşurate cu beneficiarii ajutorului social. 

Art.4 – Compartimentul Intern de Prevenire şi Protecţia muncii va asigura instructajul privind normele de tehnică a securităţii muncii.
Art.5 – (1) Serviciul Comunitar de Asistenţă Socială şi Autoritate Tutelară din subordinea Consiliului Local Paşcani, îşi va asuma îndeplinirea următoarelor obligaţii:

a) să afişeze lunar la loc vizibil planul de acţiuni sau de lucrări de interes local, lista cu beneficiarii de ajutor social, precum şi lista cu persoanele care urmează să efectueze orele de muncă pentru luna în curs;

c) să întocmească situaţia lunară privind persoanele apte de muncă din familiile beneficiare de ajutor social în conformitate cu pontajele primite pentru pregătirea documentaţiei de plată către Agenţia Judeţeană pentru Plăţi şi Inspecţie Socială Iaşi potrivit modelului din anexa nr.10 la H.G. nr.50/2011. 

 (2) Serviciul Comunitar de Asistenţă Socială şi Autoritate Tutelară poate emite repartiţii pentru alte persoane din familia beneficiară, la cererea titularului, în situaţia în care persoana nominalizată să efectueze acţiunile şi lucrările de interes local se află în incapacitate temporară de muncă sau şi-a pierdut total ori parţial capacitatea de muncă; 

Art.6 Supervizarea tuturor activităţilor prestate de către beneficiarii de ajutor social se vor realiza cu persoanele desemnate de Serviciul Gospodărie Comunală care vor prezenta pontajele la sfârşitul fiecărei luni.

Art.7 – Serviciul Administraţie publică locală, va fi comunica în copie prezenta hotărâre: 
- Instituţiei Prefectului judeţului Iaşi;

- Primarului municipiului Paşcani;

- Serviciului Gospodărie Comunală;

- Compartimentului Intern de Prevenire şi Protecţia muncii;
- Serviciului Comunitar de Asistenţă Socială  şi  Autoritate Tutelară;

PREŞEDINTE DE ŞEDINŢĂ,

                  Vizat pentru legalitate,

          Consilier local, Axinte Vasile                     SECRETAR al Municipiului Paşcani
                                                                              Cons. Jr. Mircea ZUZAN
